ΓΡΑΠΤΗ ΕΡΩΤΗΣΗ E-3526/02

υποβολή: Olivier Dupuis (NI) προς την Επιτροπή

(10 Δεκεμβρίου 2002)

Θέμα: Ο κ. Sadri Khiari θύμα απαγόρευσης απομάκρυνσης από τη χώρα

Από τις αρχές του Οκτωβρίου 2002 η δικηγόρος κ. Radhia Nasraoui, μέλος του δικηγορικού συλλόγου της Τύνιδας, επισκέφθηκε δύο φορές τον πρόεδρο των ανακριτών ελπίζοντας να λάβει διευκρινίσεις σχετικά με τις νομικές διαδικασίες που αφορούν γεγονότα που χρονολογούνται από το Μάρτιο του 1997 και το Μάρτιο του 2000 και έχουν ως αντικείμενο τον πελάτη της, κύριο Sadri Khiari, καλλιτέχνη ζωγράφο, μέλος του RAID (Attac Τυνησίας) και του CNLT. Όπως και κατά το παρελθόν, η κυρία Nasraoui δεν έλαβε καμία απάντηση. Ωστόσο, οι αρχές του Υπουργείου Εσωτερικών επικαλέστηκαν ακριβώς αυτά ταποτιθέμενα ζητήματα όταν επέστρεψαν στις 16 Ιουνίου 2001, ένα χρόνο μετά την αίτηση ανανέωσης, το διαβατήριο στον κ. Sadri Khiari, για να δικαιολογήσουν την απαγόρευση πουπέστη για απομάκρυνση από το έδαφος της Τυνησίας. Έκτοτε, ο κ. Khiari παρουσιάστηκε έξι φορές στο αεροδρόμιο Τύνιδας-Καρχηδόνας και κάθε φορά του απαγορεύθηκε η αναχώρηση.

Γνωρίζει η Επιτροπή ότι ο κ. Sadri Khiari είναι θύμα απαγόρευσης απομάκρυνσης από τη χώρα· Δεν εκτιμά η Επιτροπή ότι η άρνηση από μέρους των δικαστικών αρχών να παράσχουν την παραμικρή πληροφορία σχετικά με τα γεγονότα που θα δικαιολογούσαν την απαγόρευση απομάκρυνσης από τη χώρα και η επαναλαμβανόμενη άρνηση να αφήσουν τον κ. Sadri Khiari να ταξιδέψει ελεύθερα αποτελούν επιπρόσθετη εκδήλωση της αστυνομικής αυθαιρεσίας που κυριαρχεί στην Τυνησία και άλλο ένα παράδειγμα της περιφρόνησης που επιδεικνύουν οι αρχές της Τυνησίας αναφορικά με την αρχή της ανεξαρτησίας της δικαιοσύνης, την ισχύουσα νομοθεσία και τις διεθνείς συμβάσεις που έχει επικυρώσει η Τυνησία· Τι είδους πρωτοβουλίες έλαβε ή σκοπεύει να λάβει η Επιτροπή, στο πλαίσιο της συμφωνίας σύνδεσης μεταξύ της Τυνησίας και της Ευρωπαϊκής Ένωσης, ώστε η Τυνησία να θέσει τέλος στην καταδίωξη της οποίας τυγχάνει θύμα ο κ. Khiari και, γενικότερα, ώστε να σεβαστεί πλήρως το άρθρο 2 της εν λόγω συμφωνίας·

Απάντηση του κ. Patten εξ ονόματος της Επιτροπής

(17 Ιανουαρίου 2003)

Η Επιτροπή είναι ενήμερη σχετικά με την απαγόρευση που έχει επιβληθεί στον κ. Khiari να εγκαταλείψει την επικράτεια της Τυνησίας και την επιθυμία του να μεταβεί στη Γαλλία προκειμένου ταποστηρίξει τη διατριβή του. Η Επιτροπή δεν γνωρίζει ούτε τους ακριβείς λόγους αυτής της απαγόρευσης ούτε τη νομική βάση που επικαλέστηκε η τυνησιακή διοίκηση για να δικαιολογήσει την εν λόγω απαγόρευση.

Όσον αφορά το δεύτερο σημείο που ανέφερε το Αξιότιμο Μέλος, η Επιτροπή θα μπορέσει να εκτιμήσει τη φύση των επιχειρημάτων που προέβαλαν οι αρχές της Τυνησίας καθώς και τη συμβατότητά τους με τη συμφωνία σύνδεσης όταν θα έχει στη διάθεσή της πληρέστερα στοιχεία.

Η Επιτροπή δεν θα παραλείψει να χρησιμοποιήσει όλα τα μέσα που έχει στη διάθεσή της, ιδίως τον πολιτικό διάλογο που συντονίζεται από την προεδρία της Ένωσης, προκειμένου να θέσει στις τυνησιακές αρχές το θέμα συγκεκριμένων περιπτώσεων παραβίασης των δικαιωμάτων του ανθρώπου.

Η Επιτροπή θα επιθυμούσε επιπλέον να ενημερωθεί σχετικά με το αποτέλεσμα πρόσθετων μέτρων που ενδέχεται να λάβει το Αξιότιμο Μέλος μέσω του διακοινοβουλευτικού διαλόγου με την Τυνησία.